Liisa Pulk
Liisa Pulk (sündinud 12. juunil 1985 Pärnus) on eesti näitleja. Ta on lõpetanud 2004. aastal Pärnu Sütevaka Humanitaargümnaasiumi, õppinud Tartu Ülikoolis semiootika ja kulturoloogia erialal ning lõpetanud 2010. aastal Eesti Muusika- ja Teatriakadeemia lavakunstikooli (XXIV lennus). Aastatel 2010–2014 oli ta Vanemuise teatri draamanäitleja. Seejärel on ta tegutsenud vabakutselise näitlejana. Lisaks rollidele teatris on Liisa Pulk mänginud ka filmides ja telesarjades.